# Wilhelmina Hay Abbott

Wilhelmina Hay Abbott (Dundee, 22 de maig del 1884 - 17 d'octubre del 1957), també coneguda com a Elizabeth Abbott, fou una sufragista, editora i conferenciant feminista escocesa.

## Biografia

Wilhelmina nasqué a Dundee, Escòcia. El seu pare, Andrew Lamond, era fabricant de jute. Es va preparar a Londres per a secretària i comptable, i va assistir a l'University College London a l'estiu del 1907, on feu cursos d'ètica, filosofia i economia. Va començar a utilitzar el nom "Elizabeth".

### Trajectòria

El 1909, Elizabeth organitzà la Societat Nacional per al sufragi de les dones d'Edimburg i feu campanya a les Illes Òrcades. Formava part del Comité executiu de la Federació escocesa de les societats de Sufragi de les dones, el 1910, amb Elsie Inglis.
Durant la Primera Guerra Mundial visità l'Índia, Austràlia, i Nova Zelanda com a conferenciant, durant dos anys, i aconseguí finançament per a hospitals de dones escoceses. Dels seus viatges, digué: «Vaig rebre hospitalitat sense límits». Passada la guerra, va servir com a oficial de l'Aliança del Sufragi de les Dones Internacional, i edità la revista, Jus Suffragii.
Preocupada per l'emancipació econòmica de les dones, s'ajuntà amb Chrystal Macmillan, Lady Rhondda, Emmeline Pethick-Lawrence i altres per a fundar l'Open Door Council el 1926. Abbott va presidir el Consell de Porta Oberta al 1929.
També presidí l'Associació d'Higiene Moral i Social deu anys.
En la darrera etapa de la seua vida continuà treballant per l'emancipació econòmica de les dones; fou coautora de Dones ciutadanes i Seguretat Social (1943), dedicat a denunciar les desigualtats entre hòmens i dones assenyalades en l'Informe Beveridge.

## Vida personal

Es casà amb l'escriptor de viatges i corresponsal de guerra George Frederick Abbott el 1911. Van tenir un fill, Jasper A. R. Abbott. Wilhelmina "Elizabeth" Hay Abbott va morir el 1957, als 73 anys d'edat.

## Referències

* ↑ Jane Rendall, "Abbott, Wilhelmina Hay (Elizabeth)," in Elizabeth Ewan, Sue Innes, and Siân Reynolds, eds., The Biographical Dictionary of Scottish Women (Edinburgh University Press 2006): 3.
* ↑ «Cheryl Law, Women: A Modern Political Dictionary (I.B. Tauris 2000): 9.».
* ↑ Jane Rendall, "Abbott, Wilhelmina Hay (Elizabeth)," in Elizabeth Ewan, Sue Innes, and Siân Reynolds, eds., The Biographical Dictionary of Scottish Women (Edinburgh University Press 2006): 3.
* ↑ Leneman, Leah. A Guid Cause: The Women's Suffrage Movement in Scotland (en anglés). Aberdeen University Press, 1991. ISBN 978-0-08-041201-6.
* ↑ «Eva Shaw McLaren, Elsie Inglis, the Woman with the Torch (London 1920): 3-4.».
* ↑ «"The Late Dr. Elsie Inglis," Dominion 11(66) (11 de desembre 1917): 3.».
* ↑ «Eva Shaw McLaren, ed.».
* ↑ «"Scottish Women's Hospitals; Mrs.».
* 1 2 «Elizabeth Crawford, "Mrs.».
* ↑ «William L. Malabar, "Romance Nations in Europe Tardy with Woman Suffrage," St. Petersburg Daily Times (15 de gener 1921): 6.».
* ↑ «"Open Door Council," finding aid, Women's Library.». Arxivat de l'original el 30 de març de 2012. [Consulta: 30 març 2017].
* ↑ «Deborah Gorham, "'Have We Really Rounded Seraglio Point?'».
* ↑ «Elisabeth Prügl, The Global Construction of Gender: Home-based Work in the Political Economy of the 20th Century (Columbia University Press 1999): 45.».
* ↑ «Mrs.».
* ↑ «Pamela M. Graves, Labour Women: Women in British Working Class Politics, 1918-1939 (Cambridge University Press 1994): 145.».
* ↑ «Roger Davidson and Gayle Davis, The Sexual State: Sexuality and Scottish Governance, 1950-1980 (Edinburgh University Press 2012): 22.».
* ↑ «Susan Kingsley Kent, "The Politics of Sexual Difference: World War I and the Demise of British Feminism," Journal of British Studies 27(3) (julio 1988): 242.».
* ↑ Elizabeth Abbott and Katherine Bompas, The Woman Citizen and Social Security (London: Bompas 1943).
* ↑ «Elizabeth Wilson, Women and the Welfare State (Routledge 2002).».
* ↑ «John MacNicol, The Politics of Retirement in Britain, 1878-1948 (Cambridge University Press 2002): 396.».